Diari Oficial de la Generalitat Valenciana


Sumari del DOGV 7435, del 02-01-2015 (2014/11851)

ORDE 35/2014, de 22 de desembre, de la Conselleria de Benestar Social, per la qual es regulen i convoquen ajudes econòmiques destinades a entitats locals de la Comunitat Valenciana per al finançament dels gastos corrents de les agències AMICS de la seua titularitat en l'exercici 2015.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7435

Data del DOGV
:   02-01-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/11700


Data del document
:   22-12-2014

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * ajuda pública

ORDE 35/2014, de 22 de desembre, de la Conselleria de Benestar Social, per la qual es regulen i convoquen ajudes econòmiques destinades a entitats locals de la Comunitat Valenciana per al finançament dels gastos corrents de les agències AMICS de la seua titularitat en l'exercici 2015. [2014/11589]  
L'article 10.3 de l'Estatut d'Autonomia de la Comunitat Valenciana preveu com un dels àmbits primordials d'actuació de la Generalitat el dels drets i l'atenció social de les persones immigrants amb residència a la Comunitat Valenciana.  
El paper de la Comunitat Valenciana, no obstant això, en el dit àmbit, està condicionat pel repartiment competencial que realitza la nostra Constitució, i que atribuïx a l'Estat, amb caràcter exclusiu, les competències en matèria d'estrangeria. En conseqüència, l'actuació autonòmica queda circumscrita a l'exercici de les competències que, dins del respecte a la Constitució, ha assumit estatutàriament i que incidixen de manera indirecta en l'àmbit de l'estrangeria i tenen un marcat caràcter social. Així, l'article 49, apartats 24 i 27, del nostre estatut atribuïx a la Generalitat competència exclusiva sobre servicis socials i assistència social, competència que es fa extensiva a l'ampli teixit social valencià de què forma part indissoluble el col·lectiu de persones immigrants.  
En este marc normatiu, la Conselleria de Benestar Social es configura com el departament del Consell a què correspon exercir, entre altres, les competències relatives a la coordinació de les polítiques d'integració dels immigrants. Dins de la seua estructura orgànica, la Direcció General d'Integració, Inclusió Social i Cooperació és el centre directiu a què correspon impulsar la dita coordinació i l'execució de les polítiques d'immigració de la Generalitat, així com planificar, impulsar i desenrotllar els instruments d'integració previstos en la normativa autonòmica, entre estos les agències de Mediació per a la Integració i la Convivència Social (AMICS).  
Fent ús de les dites facultats i tenint en compte el mandat estatutari establit en el primer paràgraf, la Generalitat ha promogut l'elaboració de diversa normativa en el seu àmbit competencial, materialitzada en l'aprovació per les Corts de la Llei 15/2008, de 5 de desembre, de la Generalitat, d'integració de les persones immigrants a la Comunitat Valenciana, i en el posterior desplegament reglamentari de la referida llei a través del Decret 93/2009, de 10 de juliol, del Consell.  
L'esmentat reglament contempla en el seu títol V les regles generals aplicables a les agències de Mediació per a la Integració i la Convivència Social (AMICS), configurades com a oficines locals d'informació, mediació, assessorament i orientació per al col·lectiu immigrant, a fi de facilitar el coneixement i posada a disposició dels recursos que l'Administració i altres entitats disposen en la matèria.   
  
L'existència d'una xarxa important d'agències AMICS de titularitat municipal, ja en funcionament, distribuïdes per tot el territori de la Comunitat Valenciana, justifica la necessitat que la Generalitat contribuïsca al finançament dels gastos de sosteniment de les agències esmentades, en virtut del que disposa l'article 36 del Decret 93/2009, tot això per tal d'afavorir la col·laboració i cooperació necessàries entre les administracions públiques intervinents en la prestació dels dits servicis dirigits a la integració social de la població immigrant.  
  
Amb la ferma voluntat de fomentar la participació dels ens locals en la política d'integració social de les persones immigrants, en tant que estos constituïxen les administracions més pròximes als llocs de residència o treball i, per tant, a les necessitats de la població immigrant, s'impulsa des del Consell de la Generalitat la Xarxa d'Agències AMICS com un instrument destinat a possibilitar la unificació i concentració dels servicis que actualment s'oferixen a este col·lectiu des de diferents entitats, organitzacions socials i administracions públiques, per tal d'afavorir la seua integració en la societat d'acollida.Per tant, de conformitat amb allò que ha establit l'article 47.11 del Decret Legislatiu, de 26 de juny de 1991, del Govern Valencià, pel qual s'aprova el text refós de la Llei d'Hisenda Pública de la Generalitat Valenciana, en virtut de les atribucions que em conferix l'article 28 de la Llei 5/1983, de 30 de desembre, del Consell,  
  
  
ORDENE  
  
Article 1. Objecte  
La Conselleria de Benestar Social, dins dels límits pressupostaris aprovats amb esta finalitat, concedirà ajudes econòmiques a les entitats locals de la Comunitat Valenciana titulars d'agències de Mediació per a la Integració i la Convivència Social (AMICS) per al finançament dels gastos corrents derivats del sosteniment d'estes, en l'exercici 2015. Les dites ajudes estaran destinades a finançar els gastos de personal, funcionament i manteniment, inherents a les dites agències, així com la resta de gastos de naturalesa corrent generats per la realització de programes formatius o d'integració social, dirigits a la població immigrant del seu àmbit territorial.  
  
Article 2. Finançament  
La present convocatòria d'ajudes és realitzada pel procediment de tramitació anticipada d'expedients de gasto, previst en l'Orde de 26 de setembre de 1994, de la Conselleria d'Economia i Hisenda. El Projecte de Llei de Pressupostos de la Generalitat per a l'exercici 2015 preveu la línia de subvenció T7677000 en l'aplicació pressupostària 67.20.52.347.92.2, destinada a l'esmentada finalitat, dotada amb un import de 700.000 euros.  
No obstant això, l'import global màxim de les ajudes convocades per la present orde quedarà condicionat a l'existència de crèdit adequat i suficient per a atendre-les en la Llei de Pressupostos de la Generalitat que resulte aprovada per a l'exercici 2015.  
Una vegada aprovada i publicada l'esmentada llei de pressupostos, per resolució de la consellera de Benestar Social, es donarà publicitat a la línia pressupostària concreta i a l'import global màxim definitiu destinat a la concessió de les ajudes previstes en la present convocatòria, en el cas que el dit import siga superior al de la dotació que per a l'esmentada línia figura en el paràgraf anterior.  
  
Article 3. No subjecció a polítiques de competència  
La present convocatòria, de conformitat amb l'article 3.4 del Decret 147/2007, de 7 de setembre, del Consell (DOCV 5596, d'11.09.2007), pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, no necessita notificació a la Comissió Europea per no ser-li d'aplicació l'article 107.1 del Tractat de Funcionament de la UE, ja que no suposa cap avantatge econòmic, ja que les entitats a què van dirigides les ajudes no exercixen activitats econòmiques en les quals poden oferir béns o servicis en el mercat, ni afectar els intercanvis comercials entre els estats membres.  
  
  
Article 4. Bases  
S'aproven les bases per les quals es regix la present convocatòria, incloses com a annex I d'esta orde, el model de sol·licitud, inclòs com a annex II, i la resta d'annexos.  
  
  
DISPOSICIONS FINALS  
  
Primera. Instruccions  
S'autoritza la titular de la direcció general amb competències en integració d'immigrants perquè, en l'àmbit de les seues competències, adopte les mesures necessàries per a l'aplicació d'esta orde.  
  
Segona. Legislació supletòria  
En tot allò no regulat en esta orde, caldrà ajustar-se al que disposen el text refós de la Llei d'Hisenda Pública de la Generalitat Valenciana, aprovat pel Decret Legislatiu, de 26 de juny de 1991, i els preceptes bàsics de la Llei 38/2003, de 17 de novembre, General de Subvencions i del Reial Decret 887/2006, de 21 de juliol, pel qual s'aprova el Reglament de la Llei General de Subvencions, així com el que establix el Decret 93/2009, de 10 de juliol, del Consell pel qual s'aprova el Reglament de la Llei 15/2008, de 5 de desembre, de la Generalitat, d'Integració de les Persones Immigrants a la Comunitat Valenciana.  
  
  
Tercera. Entrada en vigor  
La present orde entrarà en vigor l'endemà de ser publicada en el Diari Oficial de la Comunitat Valenciana.  
  
De conformitat amb allò que han establit els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, esta ordre, que posa fi a la via administrativa, podrà ser recorreguda, potestativament, en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera de Benestar Social, en el termini d'un mes a comptar de la seua publicació.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos des de la seua publicació.  
En el cas d'impugnació jurisdiccional per part de les administracions públiques, podrà interposar-se amb caràcter previ el requeriment regulat en l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos des de la seua publicació.  
  
València, 22 de desembre de 2014  
  
La consellera de Benestar Social,  
ASUNCIÓN SÁNCHEZ ZAPLANA  
  
  
ANNEX I  
  
Bases de la convocatòria d'ajudes econòmiques destinades a entitats locals de la Comunitat Valenciana per al finançament dels gastos corrents de les agències AMICS de la seua titularitat en l'exercici 2015  
  
  
Primera. Objecte de les ajudes  
1. Les ajudes s'atorgaran en concepte de subvenció per al finançament dels gastos corrents derivats del sosteniment, per part de les entitats locals titulars, de les agències de Mediació per a la Integració i la Convivència Social (AMICS), en l'exercici 2015.  
2. Seran gastos subvencionables els gastos del personal adscrit a l'Agència AMICS i els de funcionament i manteniment inherents a esta, així com els altres gastos de naturalesa corrent generats per la realització de programes formatius o d'integració social dirigits a la població immigrant del seu àmbit territorial, sempre que hagen sigut efectivament realitzats al llarg de l'exercici 2015.  
  
Segona. Requisits de les entitats sol·licitants  
1. Podran obtindre la condició de beneficiàries de les ajudes convocades per la present orde les entitats locals de la Comunitat Valenciana que complisca algun dels requisits següents:  
- Haver constituït una Agència AMICS, segons disposa l'article 30 del Decret 93/2009, de 10 de juliol, del Consell,  
- Estar en tramitació de constitució segons disposa l'article 30 del Decret 93/2009, de 10 de juliol, del Consell, i que hi haja constància de l'inici del funcionament per a l'exercici 2015.  
2. Disposar d'un Pla d'Integració Social de les Persones Immigrants, vigent, en l'àmbit territorial corresponent, a la data de finalització de presentació de sol·licituds.  
3. No estar incursa l'entitat local en alguna de les circumstàncies assenyalades en l'article 13.2 de la Llei 38/2003, de 17 de novembre, General de Subvencions, i en els articles 18 i concordants del Reial Decret 887/2006, de 21 de juliol, pel qual s'aprova el Reglament de la Llei General de Subvencions.  
4. L'incompliment d'algun dels requisits assenyalats en els apartats anteriors, determinarà l'exclusió de la convocatòria.  
Tercera. Formalització de sol·licituds  
1. Les sol·licituds es formalitzaran segons el model que s'acompanya, com a annex II a esta orde, i aniran dirigides a la Direcció General d'Integració, Inclusió Social i Cooperació, de la Conselleria de Benestar Social. Estos models de sol·licitud estan a disposició dels interessats en el Portal de la Generalitat (www.gva.es) accedint als apartats «Guia Prop»-«Tràmits i servicis».  
2. Les sol·licituds, junt amb els annexos i la documentació, hauran d'estar degudament formalitzades i subscrites per qui exercisca la representació legal de l'entitat i podran presentar-se en el Registre General de la Conselleria de Benestar Social, siti al c/ Castán Tobeñas, 77, torre 4, València (CP 46431) o per qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
En cas d'enviament per correu certificat, la presentació de la documentació en la corresponent oficina de correus ha d'efectuar-se en sobre obert a fi que l'exemplar destinat a la Conselleria de Benestar Social siga segellat i datat abans de ser certificat, de conformitat amb l'article 31 del Reial Decret 1829/1999, de 3 de desembre, pel qual s'aprova el Reglament que regula la prestació dels servicis postals (BOE 313, 31.12.1999).  
3. La sol·licitud també podrà presentar-se per via telemàtica en el Portal de la Generalitat (www.gva.es) accedint als apartats Administració online - Guia Prop o a través de la pàgina web de la Conselleria de Benestar Social (www.csc.gva.es).  
4. El termini per a la presentació de les sol·licituds serà d'un mes des de la publicació de la present convocatòria en el Diari Oficial de la Comunitat Valenciana. L'incompliment del dit termini determinarà automàticament l'exclusió de la convocatòria.  
  
Quarta. Documentació  
La sol·licitud ha d'anar acompanyada de la documentació següent:  
1. Fotocòpia compulsada de la Targeta de Persones Jurídiques i Entitats en general, en què conste el CIF de l'entitat local sol·licitant.  
2. Autorització expressa a la Conselleria de Benestar Social perquè esta comprove les dades d'identitat del sol·licitant per mitjà del sistema de verificació de dades d'identitat, segons establix l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic (annex II, apartat G). En el cas de no prestar l'autorització anterior, haurà de presentar-se fotocòpia compulsada del DNI del representant legal de l'entitat local.  
3. En el cas que la persona signatària ostente esta representació per delegació del representant legal de l'entitat local, també haurà d'aportar-se fotocòpia compulsada de l'acte administratiu de delegació de competències o funcions.  
4. En el cas d'agències AMICS supramunicipals, certificat del secretari de l'entitat local acreditatiu dels municipis que la integren, així com, si és el cas, d'aquells a què afecta l'Agència AMICS.  
  
5. Fotocòpia compulsada del Pla per a la Integració dels Immigrants vigent, en l'àmbit territorial corresponent.  
6. Acreditació d'aquelles subvencions, ajudes, ingressos o recursos, per a la mateixa finalitat, procedents d'altres administracions o ens públics o privats, nacionals, de la Unió Europea o d'organismes internacionals (annex II C, pàgina 1).  
7. Pressupost previst d'ingressos i gastos per al funcionament de l'Agència AMICS durant el present exercici, segons el model inclòs com a annex II.a) en la present orde.  
8. Certificat de la secretaria de l'entitat local en què conste la relació de personal tècnic i administratiu adscrit a l'Agència AMICS, segons el model inclòs com a annex II b) en la present orde.  
  
9. Presentar un projecte tècnic d'activitats a realitzar durant l'exercici 2015, segons l'annex II.c)  
10. Presentar el nombre d'escoles d'acollida realitzades en els exercicis 2013 i 2014, així com de les previstes en l'exercici 2015, segons model inclòs en l'annex II.b)  
11. Model de domiciliació bancària inclòs com a annex III o segons el model que figura en el Portal de la Generalitat (www.gva.es) accedint a l'apartat «Guia Prop», en el cas que s'inicie la seua relació amb l'Administració de la Generalitat o quan es tracte d'un nou compte bancari.  
  
Estaran exemptes de la presentació dels documents, arreplegats en els apartats 1), 2), 3) i 5) aquelles entitats que ja els hagueren presentat amb anterioritat davant de la Direcció General d'Integració, Inclusió Social i Cooperació, en el cas que no s'haja produït canvis. En este cas hauran d'indicar l'any i la convocatòria en què es va presentar la dita documentació.  
  
Quinta. Ordenació i instrucció del procediment  
1. En compliment de l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si després de la recepció de la sol·licitud i la documentació adjunta s'observa que falten documents essencials per a la resolució de l'expedient, la Direcció General d'Integració, Inclusió Social i Cooperació requerirà, per correu certificat, l'entitat local sol·licitant i li concedirà un termini de 10 dies perquè puga esmenar la falta o adjuntar els documents preceptius, amb indicació que, si no ho fa, es considerarà que desistixen de la seua sol·licitud, i així es farà constar en la resolució de la convocatòria a què fa referència la base octava d'esta orde.  
Així mateix, es podrà requerir de l'entitat sol·licitant qualssevol altres dades, documents i informes complementaris que resulten necessaris per a la resolució de l'expedient.  
2. La concessió de les subvencions es realitzarà per mitjà del procediment de concurrència competitiva, en els termes que preveu la base sèptima, tot això segons establixen l'article 22.1 de la Llei 38/2003, de 17 de novembre, General de Subvencions i l'article 55.1 del Reial Decret 887/2006, de 21 de juliol, d'acord amb els criteris de valoració fixats en estes bases.  
3. L'òrgan encarregat de l'ordenació i instrucció del procediment serà la Direcció General d'Integració, Inclusió Social i Cooperació que, d'ofici, acordarà totes les actuacions necessàries per a la determinació, coneixement i comprovació de les dades en virtut de les quals ha de pronunciar-se resolució.  
  
Sexta. Comissió Avaluadora  
1. L'examen i valoració dels expedients presentats, així com la consegüent proposta de concessió i denegació de les ajudes, correspondran a una comissió avaluadora, que estarà composta per:  
Presidenta:  
- La directora general d'Integració, Inclusió Social i Cooperació o persona que la substituïsca.  
Vocals:  
- La subdirectora general d'Integració, Inclusió Social i Cooperació o persona que la substituïsca.  
- El cap del Servici de Cooperació o persona que el substituïsca.  
- El cap de Servici d'Integració i Voluntariat Social o persona que el substituïsca.  
- Un tècnic designat per la Direcció General d'Integració, Inclusió Social i Cooperació d'entre el seu personal, que farà les funcions de secretari de la Comissió.  
2. En el no-previst en el punt anterior, la Comissió ajustarà el seu funcionament al que establix l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre òrgans col·legiats.   
  
  
Sèptima. Valoració de les sol·licituds  
1. Tota sol·licitud estarà subjecta a una fase de preavaluació, prèvia, que supervisarà si es complixen els requisits formals previstos en la base segona i tercera, i també que s'acompanya la documentació establida en la base quarta de la present convocatòria. Aquelles sol·licituds que no complisquen estos requisits es consideraran desistides o bé quedaran excloses o no admeses  
Dita preavaluació serà realitzada per l'òrgan instructor compost per personal adscrit al Servici d'Integració i Voluntariat Social.  
  
2. La Comissió Avaluadora efectuarà la valoració tècnica de les sol·licituds que superen la valoració formal de l'apartat anterior i l'assignació de l'import de les ajudes previstes en la present orde, i haurà de tindre en compte les bases de la convocatòria i els criteris de valoració següents:  
a) Població de l'entitat local i la seua composició (fins a 10 punts), i s'hauran de tindre en compte, en relació amb els seus valors absoluts i/o relatius, els elements valoratius següents:  
- Població total. Màxim 5 punts, si és igual o major de 10.000 habitants.  
- Població estrangera comunitària, 1,5 punts sobre valors relatius.  
  
- Població estrangera extracomunitària, 3,5 punts sobre valors relatius.  
Així mateix, es valorarà que el municipi compte amb una població total absoluta igual o superior a 10.000 habitants (fins a 10 punts) i es podrà presentar una sola sol·licitud conjunta entre unes quantes agències AMICS, si no la posseïxen individualment, fins a aconseguir este nombre d'habitants entre tots.  
Així mateix, es valorarà que el municipi compte amb una població estrangera extracomunitària absoluta igual o superior a 5.000 habitants (fins a 10 punts) i es podrà presentar una sola sol·licitud conjunta entre unes quantes agències AMICS, si no la posseïxen individualment, fins a aconseguir este nombre d'habitants entre tots.  
Puntuació total d'este apartat: 30 punts.  
b) Personal tècnic i administratiu adscrit a l'Agència AMICS, així com la seua vinculació, perfil professional i dedicació (fins a 15 punts).  
  
Disposar entre els recursos humans adscrits a l'Agència AMICS, de la figura d'un mediador intercultural degudament acreditat davant de la Direcció General d'Integració, Inclusió Social i Cooperació i registrat en el Registre de Mediadors Interculturals de la Comunitat Valenciana, segons l'Orde 8/2011, de 19 de maig (fins a 15 punts). Els punts es distribuiran de la manera següent:  
un mediador intercultural: 7,5 punts  
dos mediadors interculturals: 10 punts  
3 mediadors interculturals: 12,5 punts  
quatre o més mediadors interculturals: 15 punts.  
Puntuació total d'este apartat: 30 punts  
c) Activitats realitzades i incloses en la memòria de 2014 (fins a 10 punts)  
d) Valoració del Pla Local d'Integració Social de les Persones Immigrants, vigent, presentat per l'entitat local (fins a 5 punts). La dita valoració es dirigirà a analitzar el contingut del pla, conforme al Pla director Autonòmic d'Integració i Convivència vigent.  
e) Memòria del nombre d'edicions d'Escola d'Acollida:  
- Realitzades en 2014 (fins a 20 punts) que es distribuiran de la manera següent:  
una edició: 4 punts  
dos edicions, 8 punts  
tres edicions, 12 punts  
quatre edicions, 16 punts  
cinc o més edicions: 20 punts  
- Proposta de nombre d'edicions d'Escola d'Acollida a realitzar en 2015 incloses en el projecte tècnic d'activitats (fins a 2 punts).  
Puntuació total d'este apartat: 22 punts.  
f) Qualitat del projecte tècnic d'activitats a realitzar durant 2015 (fins a 23 punts).   
A este efecte, es tindran en compte el nombre d'activitats i el seu desenrotllament, la metodologia i l'impacte en la població immigrada, així com l'adequació del projecte al pla municipal vigent.  
En el cas de mancomunitats de municipis o altres entitats d'àmbit supramunicipal, la puntuació de la lletra a) de l'apartat 2 d'esta base, s'assignarà en funció de l'agregació de les dades demogràfiques esmentades dels municipis a què afecte l'Agència AMICS sol·licitant.  
  
S'establix una puntuació mínima de 30 punts per a la concessió de subvencions als projectes presentats per les agències AMICS.  
La puntuació màxima a obtindre per a cada sol·licitant serà de 100 punts.  
3. En cap cas, la subvenció concedida no podrà ser superior a l'import sol·licitat per l'entitat local o a l'import màxim establit en l'últim paràgraf d'este apartat. En conseqüència, si com a resultat del procés d'assignació descrit en els apartats anteriors es dona esta circumstància en alguna entitat local, s'hi assignarà l'import sol·licitat i es distribuirà l'excés obtingut de la primera assignació entre la resta d'entitats locals en assignacions successives basades en el mateix procediment assenyalat en este apartat.  
En tot cas, l'import sol·licitat no podrà ser superior al consignat com a subtotal de gastos corrents en la casella corresponent de l'annex II a); en cas contrari, s'establirà com a import sol·licitat el consignat en la casella esmentada.  
S'establix un import màxim de subvenció per entitat local de 25.000 euros, d'acord amb les disponibilitats pressupostàries que finalment es fixen per a esta.  
  
Octava. Resolució de la convocatòria  
1. Una vegada realitzada la proposta de la Comissió Avaluadora sobre l'adjudicació de quantitats i la denegació de la subvenció de les entitats locals que no complisquen els requisits previstos en l'orde de convocatòria, esta es resoldrà.  
En tot cas, la resolució de la subvenció ha de ser motivada, de conformitat amb allò que s'ha disposat en estes bases reguladores. També es farà constar, si és el cas, la denegació de les sol·licituds igualment motivades i es faran constar els supòsits d'exclusió o inadmissió i desistiment amb constància de la causa que els va motivar.  
D'acord amb el que disposa la Resolució de 27 de febrer de 2009, de la consellera de Benestar Social i del vicepresident tercer del Consell, sobre delegació de l'exercici de competències en determinats òrgans de la Conselleria (DOCV 5967, 04.03.2009), la resolució de les sol·licituds d'ajudes, a l'empara del que preveu la present orde, està delegada en la persona titular de la Direcció General d'Integració, Inclusió Social i Cooperació.  
2. El termini màxim per a tramitar, resoldre i notificar les sol·licituds sobre les ajudes incloses en esta orde serà de sis mesos, a comptar de la data de finalització del termini de presentació de sol·licituds de la present convocatòria. Transcorregut el dit termini sense que s'haja notificat resolució expressa, les sol·licituds es consideraran desestimades, de conformitat amb allò que disposa l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. En els casos de nul·litat, anul·labilitat i rectificació dels actes administratius que van servir de base a la concessió d'estes ajudes, caldrà ajustar-se al que disposa el capítol I, del títol VII, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Novena. Obligacions dels beneficiaris  
Els beneficiaris de la subvenció, de conformitat amb l'article 14 de la Llei 38/2003, de 17 de novembre, General de Subvencions, hauran de complir les obligacions següents:   
a) Realitzar les activitats que fonamenta la concessió de la subvenció.  
b) Acreditar, davant de l'entitat concedent, la realització de les activitats contingudes en el projecte, així com el compliment dels requisits i les condicions que determinen la concessió o gaudi de la subvenció.  
  
c) El sotmetiment a les actuacions de comprovació i control financer que corresponen a la Intervenció General en relació amb la subvenció concedida.  
d) Comunicar a la Conselleria de Benestar Social, a través de la Direcció General d'Integració, Inclusió Social i Cooperació, l'obtenció d'altres subvencions, ajudes, ingressos o recursos concedits per a la mateixa finalitat prevista en la present convocatòria. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.   
  
e) Justificar, davant de la Direcció General d'Integració, Inclusió Social i Cooperació, l'ajuda en els termes i terminis previstos en la present orde.  
f) Adoptar les mesures de difusió contingudes en l'article 18.4 de la Llei 38/2003, de 17 de novembre, General de Subvencions, i donar a conéixer de manera inequívoca que es tracta d'una acció subvencionada per la Conselleria de Benestar Social.  
g) Acreditar, per mitjà de declaració responsable, no estar incursa en les prohibicions per a obtindre la condició de beneficiària de subvencions assenyalades en l'article 13 de la Llei 38/2003, de 17 de novembre, General de Subvencions, i es podrà utilitzar, a este efecte, la declaració continguda en el model de sol·licitud de la convocatòria.  
h) Reintegrar els fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.  
  
i) Facilitar les actuacions de comprovació, seguiment i inspecció de la Direcció General d'Integració, Inclusió Social i Cooperació, a fi de conéixer qualsevol aspecte de l'aplicació de les quantitats objecte de subvenció.    
j) Complir quantes altres obligacions i normes de funcionament establix el Decret 93/2009 per a les agències AMICS.  
k) Presentar una memòria anual de les activitats realitzades, a data 15 de gener de 2016.  
L'incompliment de les anteriors obligacions donarà lloc a l'exigència de les responsabilitats que corresponguen d'acord amb la legislació vigent.  
  
Desena. Règim de pagament i justificació de la subvenció  
1. En virtut del que preveu l'article 47 bis del text refós de la Llei d'Hisenda Pública de la Generalitat, el 100 % de les ajudes econòmiques de la present convocatòria se satisfaran a les entitats locals beneficiàries, una vegada que el beneficiari justifique la totalitat de la subvenció concedida en els termes establits en l'apartat següent.  
  
2. Les entitats locals beneficiàries hauran de justificar, davant de la Direcció General d'Integració, Inclusió Social i Cooperació, els gastos i la destinació d'estos al funcionament i sosteniment de la corresponent agència AMICS, per mitjà de la presentació d'un certificat de la secretaria o intervenció de l'entitat local en què conste:  
  
- Una relació detallada dels gastos aplicables a l'objecte de la subvenció corresponents a l'exercici 2015, així com la destinació d'estos a la finalitat de la present convocatòria, el finançament dels gastos corrents de l'agència AMICS de titularitat de l'entitat local respectiva. Les dites quantitats hauran de trobar-se, almenys, en situació d'obligacions reconegudes i així haurà de fer-se constar en el certificat.  
  
- El fet del depòsit i custòdia dels justificants originals dels dits gastos en la intervenció i tresoreria de l'entitat local, a disposició de les comprovacions i requeriments que siguen necessaris per part dels òrgans gestors de la Conselleria de Benestar Social.  
3. La justificació de la subvenció, en els termes descrits en l'apartat 2, haurà de ser presentada fins al 31 d'octubre de 2015.  
  
Onze. Causes i procediment de reintegrament  
1. Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
  
2. En cap cas, l'import de la subvenció podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenrotllar pel beneficiari. En este supòsit, serà procedent la minoració de l'ajuda i, si és el cas, el reintegrament de l'excés obtingut sobre el cost de l'activitat subvencionada, així com l'exigència de l'interés de demora corresponent.  
3. D'acord amb allò que ha establit l'article 37 de la Llei 38/2003, de 17 de novembre, General de Subvencions, serà procedent el reintegrament per part del beneficiari de les quantitats percebudes i l'exigència de l'interés de demora des del moment del pagament de la subvenció fins a la data en què s'acorde el reintegrament.  
4. El procediment de reintegrament de les quantitats indegudament percebudes l'iniciarà la Direcció General d'Integració, Inclusió Social i Cooperació, la qual notificarà a l'interessat l'import de la subvenció que ha de ser reintegrat a la Generalitat, l'obligació que ha resultat incomplida i la motivació que justifica el reintegrament. Este procediment haurà de garantir la preceptiva audiència a l'interessat, abans de l'elaboració de la resolució definitiva. Està serà notificada igualment a l'interessat i tindrà naturalesa de liquidació definitiva, a efecte del còmput del cobrament del deute en període voluntari de la recaptació.